proxectonos/corpus_dominio_legal_administrativo_tmp huggingface dataset:
RESOLUCIÓN do 10 de outubro de 2008, da Dirección Xeral de Conservación da Natureza, pola que se habilita de xeito excepcional e temporal, a expedición das licenzas de caza na Comunidade Autónoma de Galicia.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 14/10/2008

A tenza de licenza de caza en vigor é un dos requisitos que a Lei 4/1997, de caza de Galicia, exixe para poder cazar (artigo 45.1º).
O artigo 45.1º do Regulamento para a aplicación da Lei 4/1997, aprobado polo Decreto 284/2001, permite a obtención das citadas licenzas nas entidades bancarias ou outras institucións, logo do convenio destas coa administración autonómica.
Un fallo técnico xurídico na pasarela de comunicación entre os equipos informáticos das entidades bancarias e a Xunta de Galicia impide a expedición normal das licenzas polo procedemento establecido.
Dada a proximidade da apertura do período hábil de caza e o elevado número de licenzas que hai que expedir nos próximos días, cómpre que, de xeito excepcional e ata o restablecemento da normalidade nas comunicacións, se permita o exercicio da actividade cinexética portando unha licenza de anos anteriores xunto coa xustificación bancaria de ter aboadas as taxas da nova licenza en calquera sucursal bancaria autorizada.
Unha vez restablecido o servizo normal de expedición de licenzas, o que se anunciará debidamente a través dos medios de comunicación, deberase retirar a licenza nova nas mesmas entidades bancarias, logo da presentación do recibo do pagamento da taxa.
Santiago de Compostela, 10 de outubro de 2008.
Xosé Benito Reza Rodríguez
Director xeral de Conservación da Natureza
CORRECCIÓN de erros.-Resolución do 1 de setembro de 2008 pola que se fai pública a ampliación do importe existente para a concesión das axudas e subvencións ao sector escénico e musical para o 2008, convocadas pola Resolución do 18 de decembro de 2007, pola que se anuncia convocatoria pública de subvencións ao sector escénico e musical para o 2008.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 14/10/2008

Advertido erro na devandita resolución, publicada no DOG número 188, do luns 29 de setembro de 2008, cómpre facer as seguintes correccións:
Na páxina 17.756, columna esquerda, na data da resolución, onde di: «Resolución do 1 de setembro de 2008», debe dicir: «Resolución do 18 de setembro de 2008».
Na páxina 17.756, columna dereita, na data da resolución, onde di: «Santiago de Compostela, 1 de setembro de 2008», debe dicir: «Santiago de Compostela, 18 de setembro de 2008».
RESOLUCIÓN do 5 de setembro de 2008, da Dirección Xeral de Desenvolvemento Sostible, pola que se lle dá publicidade á concesión dos premios a procesos de implantación da Axenda 21 escolar en Galicia en centros educativos públicos, ditada ao abeiro da Orde do 9 de xuño de 2008 (Diario Oficial de Galicia número 114, do 13 de xuño).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 14/10/2008

De conformidade co establecido no artigo 18 da Lei 38/2003, do 17 de novembro, xeral de subvencións; no artigo 15 da Lei 9/2007, de 13 de xuño, de subvencións de Galicia, e na base décimo terceira da Orde do 9 de xuño de 2008, pola que se establecen as bases e se convoca a I edición dos premios a procesos de implantación da Axenda 21 escolar en Galicia en centros educativos públicos, resolvo facer pública, a través do Diario Oficial de Galicia, a concesión dos citados premios en virtude de resolución do director xeral de Desenvolvemento Sostible do de setembro de 2008 ditada por delegación do conselleiro de Medio Ambiente e Desenvolvemento Sostible (Orde do 9-6-2008), facendo constar os seguintes extremos:
Convocatoria: Orde do 9 de xuño de 2008, pola que se establecen as bases e se convoca a I edición dos premios a procesos de implantación da Axenda 21 escolar en Galicia (Diario Oficial de Galicia nº 114, do 3 de xuño de 2008, páxina 11.429).
Aplicación orzamentaria: 15.04.541.E.640.5 dos orzamentos da Comunidade Autónoma de Galicia para 2008.
Crédito orzamentario: 45.000 .
Finalidade dos premios: premiar a implementación do desenvolvemento sustentable no ámbito do ensino público, amosando unha mellora para o ambiente e para o contorno en xeral, nos termos que se recollen na base terceira da orde.
Relación de beneficiarios e premios concedidos:
Centros educativos públicos de niveis non universitarios dependentes da Consellería de Educación e Ordenación Universitaria: ver anexo.
Santiago de Compostela, 5 de setembro de 2008.
Emilio M. Fernández Suárez
Director xeral de Desenvolvemento Sostible
Ver referencia pdf "19900D009P035.PDF"
ORDE do 6 de outubro de 2008 pola que se establecen os domingos e festivos nos que se autoriza a apertura de establecementos comerciais durante o ano 2009.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/10/2008

A Lei 13/2006, do 27 de decembro, de horarios comerciais de Galicia (DOG do 28 de decembro) determina no seu artigo 5 que os domingos e días festivos nos que os establecementos comerciais poderán permanecer abertos ao público serán, como máximo, de oito ao ano. O tempo máximo entre a apertura e o pechamento en domingos e días festivos autorizados será de doce horas.
O artigo 6 do mesmo texto legal sinala que os domingos e festivos de apertura serán determinados para cada período anual mediante orde da consellería que posúa as competencias en materia de comercio, que se publicará no Diario Oficial de Galicia antes do 15 de outubro do ano anterior ao da súa aplicación, logo da consulta ás asociacións de consumidores máis representativas con implantación en toda a comunidade, ao Consello Galego de Cámaras Oficiais de Comercio, Industria e Navegación de Galicia e ás demais organizacións empresariais e sindicais do sector comercial máis representativas de Galicia.
Con independencia do establecido na liña anterior e co obxetivo de protexer os intereses comerciais nos diferentes concellos, así que fosen publicadas no Diario Oficial de Galicia as datas ás que fai referencia este artigo, calquera concello poderá solicitar da consellería competente en materia de comercio a modificación da dúas datas para o seu termo municipal. Esta solicitude deberá ser motivada e realizarse antes do 15 de novembro, tendo que se presentar acompañada dos informes emitidos pola cámara de comercio, industria e navegación da zona e polas organizacións empresariais e sindicais do sector comercial máis representativas. A consellería resolverá no prazo de quince días contados desde a presentación da solicitude. De transcorrer o devandito prazo sen resolución expresa, considerarase estimada a petición. Con anterioridade ao 15 de decembro serán publicados no Diario Oficial de Galicia os cambios que se tivesen aprobados.
A Consellería de Innovación e Industria ten competencia en materia de comercio de acordo co disposto no Decreto 213/2006, do 23 de novembro, polo que se establece a estrutura orgánica da Consellería de Innovación e Industria.
En aplicación dos citados preceptos, previa consulta efectuada aos axentes socioeconómicos determinados pola lei, e tendo en conta o interese xeral do comercio e dos consumidores, procédese á fixación dos 8 domingos e festivos que, para os efectos do exercicio da actividade comercial, terán a condición de hábiles durante o ano 2009,
Polo tanto, en uso das facultades que teño conferidas,
DISPOÑO:
Artigo único.-Os domingos e festivos nos que os establecementos comerciais poderán permanecer abertos ao público cun horario máximo de 12 horas diarias durante o ano 2009 son:
4 de xaneiro.
11 de xaneiro.
9 de abril.
5 de xullo.
6 de decembro.
13 de decembro.
20 de decembro.
27 de decembro.
Santiago de Compostela, 6 de outubro de 2008.
Fernando Xabier Blanco Álvarez
Conselleiro de Innovación e Industria
ORDE do 9 de outubro de 2008 pola que se amplía para o ano 2008 o prazo de presentación da documentación de xustificación establecido na do 28 de decembro de 2007 pola que se regulan as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado e se procede á súa convocatoria para o ano 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 14/10/2008

A Orde do 28 de decembro de 2007 (publicada no DOG nº 11, do 16 de xaneiro de 2008), contén as bases reguladoras para a concesión de subvencións, en réxime de concorrencia competitiva, para a realización de programas e actuacións presentados polos concellos e mancomunidades de municipios que desenvolvan proxectos de acción voluntaria na Comunidade Autónoma de Galicia.
O artigo 11.1º da citada orde establece que a data límite para executar as actuacións que fosen obxecto de subvención e para xustificar o correspondente pagamento da subvención é o 15 de outubro de 2008.
Non obstante, e por causas sobrevidas, o prazo establecido resulta de difícil cumprimento debido ao atraso no asinamento do acordo do Consello de Ministros de 24 de xullo de 2008, polo que se formalizan os criterios de distribución, así como a distribución resultante dos compromisos financeiros aprobados pola Conferencia Sectorial de Asuntos Sociais para a realización de proxectos para o desenvolvemento do Plan de Voluntariado, o cal xustifica a ampliación do devandito prazo.
De acordo co anterior, vista a Lei 9/2007, do 13 de xuño, de subvencións de Galicia e o Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, no que non resulte derrogado pola Lei 9/2007 citada, así como os preceptos básicos da Lei 38/2003, do 17 de novembro, xeral de subvencións, e facendo uso das facultades que me confire o artigo 34.6º da Lei 1/1983, do 22 de febreiro, de normas reguladoras da Xunta e a súa Presidencia, modificada pola Lei 11/1988, do 20 de outubro, a Lei 2/2007, de 28 de marzo e a Lei 12/2007, do 27 de xullo.
DISPOÑO:
Artigo único.-
Ampliar o prazo ata o 15 de novembro de 2008 para xustificar o correspondente pagamento, previsto no artigo 11.1º da Orde do 28 de decembro de 2007 pola que se regulan as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado e se procede á súa convocatoria para o ano 2008, con efectos exclusivos para o ano 2008.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 9 de outubro de 2008.
Anxo Manuel Quintana González
Vicepresidente da Igualdade e do Benestar
ORDE do 9 de outubro de 2008 pola que se amplía para o ano 2008 o prazo para a presentación da documentación de xustificación establecido na do 28 de decembro de 2007 pola que se regulan as bases que rexerán as subvencións dirixidas a entidades de acción voluntaria para o fomento e realización de actividades de voluntariado e se procede á súa convocatoria para o ano 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 14/10/2008

A Orde do 28 de decembro de 2007 (publicada no DOG nº 12, do 17 de xaneiro de 2008), contén as bases reguladoras para a concesión de subvencións, en réxime de concorrencia competitiva, para a realización de programas e actuacións presentados polas entidades sen ánimo de lucro que desenvolvan proxectos de acción voluntaria na Comunidade Autónoma de Galicia.
O artigo 11.1º da citada orde establece que a data límite para executar as actuacións que fosen obxecto de subvención e para xustificar o correspondente pagamento da subvención é o 15 de outubro de 2008.
Non obstante, e por causas sobrevidas, o prazo establecido resulta de difícil cumprimento debido o atraso no asinamento do acordo do Consello de Ministros do 24 de xullo de 2008, polo que se formalizan os criterios de distribución, así como a distribución resultante dos compromisos financeiros aprobados pola Conferencia Sectorial de Asuntos Sociais para a realización de proxectos para o desenvolvemento do Plan de voluntariado, o cal xustifica a ampliación do devandito prazo.
De acordo co anterior, vista a Lei 9/2007, do 13 de xuño, de subvencións de Galicia e o Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, no que non resulte derrogado pola Lei 9/2007 citada, así como os preceptos básicos da Lei 38/2003, do 17 de novembro, xeral de subvencións e, facendo uso das facultades que me confire o artigo 34.6º da Lei 1/1983, do 22 de febreiro, de normas reguladoras da Xunta e a súa Presidencia, modificada pola Lei 11/1988, do 20 de outubro, a Lei 2/2007, de 28 de marzo e a Lei 12/2007, do 27 de xullo,
DISPOÑO:
Artigo único.-
Ampliar o prazo ata o 15 de novembro de 2008 para xustificar o correspondente pagamento, previsto no artigo 11.1º da Orde do 28 de decembro de 2007 pola que se regulan as bases que rexerán as subvencións dirixidas a entidades de acción voluntaria para o fomento e realización de actividades de voluntariado e se procede á súa convocatoria para o ano 2008, con efectos exclusivos para o ano 2008.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 9 de outubro de 2008.
Anxo Manuel Quintana González
Vicepresidente da Igualdade e do Benestar
ORDE do 6 de outubro de 2008 pola que se resolve a convocatoria de axudas económicas para a realización de actividades de formación dirixidas ao profesorado de niveis non universitarios da Comunidade Autónoma de Galicia durante o ano 2008 e organizadas polos movementos de renovación pedagóxica ou polas asociacións e fundacións con fins pedagóxicos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/10/2008

Por Orde do 13 de maio de 2008 (DOG do 22 de maio) a Consellería de Educación e Ordenación Universitaria convocou axudas económicas para a realización de actividades de formación dirixidas ao profesorado de niveis non universitarios da Comunidade Autónoma de Galicia durante o ano 2008 e organizadas polos movementos de renovación pedagóxica ou polas asociacións e fundacións con fins pedagóxicos, legalmente constituídas, e se aproban as súas bases reguladoras.
Vista a proposta formulada pola comisión de selección, e de conformidade coa base décima da convocatoria,
RESOLVO:
1º.-Conceder, con cargo ao concepto orzamentario 09.02.422I.481.0, as axudas que se relacionan no anexo I desta orde.
2º.-Denegar as axudas solicitadas, polos motivos que se especifican, ás asociacións que figuran no anexo II desta orde.
3º.-O pagamento das axudas económicas farase unha vez realizada a debida xustificación. A xustificación farase de xeito individualizado, por actividade, segundo a cantidade asignada pola comisión de selección.
4º.-O prazo de xustificación das actividades celebradas ata o 30 de setembro de 2008 será dentro dos dez días hábiles seguintes á publicación desta orde de resolución de convocatoria; as actividades que se realicen en outubro e novembro deberán xustificaranse antes do 30 de novembro do mesmo ano.
5º.-Autorízase a Dirección Xeral de Ordenación e Innovación Educativa a ditar as instrucións necesarias para a aplicación e desenvolvemento desta orde.
6º.-Contra esta resolución, os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de outubro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "19900D006P033.PDF"
CORRECCIÓN de erros.-Resolución do 19 de agosto de 2008, da Secretaría Xeral de Emigración, pola que se procede á publicación das subvencións concedidas, en virtude da Resolución do 12 de marzo de 2008, pola que se regula a concesión, en réxime de concorrencia competitiva, de axudas a asociacións de emigrantes retornados e inmigrantes para o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 15/10/2008

Con data 18 de setembro de 2008 publicouse no Diario Oficial de Galicia nº 181 a Resolución do 19 de agosto de 2008, da Secretaría Xeral de Emigración, pola que se procede á publicación das subvencións concedidas a asociacións de emigrantes retornados e inmigrantes para o ano 2008, en virtude da Resolución do 12 de marzo de 2008. Advertidos erros nas cantidades consignadas no anexo, cómpre facer a oportuna corrección: substituir o anexo da páxina 17.263 polo seguinte anexo.
Ver referencia pdf "20000D002P016.PDF"
ORDE do 27 de novembro de 2008 pola que se fai pública a ampliación do importe existente para a concesión de subvencións públicas destinadas á realización de accións de apoio e de acompañamento á formación, de ámbito autonómico, correspondentes ao ano 2008, convocadas pola Orde do 6 de novembro de 2008.
CONSELLERÍA DE TRABALLO — III. OUTRAS DISPOSICIÓNS — 03/12/2008

A Orde do 6 de novembro de 2008 (DOG nº 220, do 12 de novembro), establece na súa disposición adicional terceira que se poderán efectuar resolucións complementarias no caso de que haxa incrementos das cantidades asignadas á comunidade autónoma, que deberán provir de incorporacións, ampliacións, remanentes ou xeracións de crédito.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 6 de novembro de 2008, coa finalidade de facer chegar estas ao maior número de beneficiarios posibles.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 6 de novembro de 2008, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2008:
16.03.323B.481.0 polo importe de 74.018,84 euros, código proxecto 200400519.
16.03.323B.481.0 polo importe de 228.837,81euros, código proxecto 200700656.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 27 de novembro de 2008.
Ricardo Jacinto Varela Sánchez
Conselleiro de Traballo
RESOLUCIÓN do 4 de novembro de 2008 pola que se lles dá publicidade ás axudas concedidas ao abeiro da Orde do 29 de febreiro de 2008, pola que se aproban as bases reguladoras para a concesión, en réxime de concorrencia competitiva, das subvencións aos artesáns titulares de obradoiros artesanais para actuacións de fomento e desenvolvemento do sector artesanal galego, no ámbito da Comunidade Autónoma de Galicia, e se procede á súa convocatoria para o ano 2008 (Diario Oficial de Galicia número 50, do 11 de marzo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 03/12/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 21 das bases reguladoras da orde, procédese á publicación das subvencións concedidas por resolución do conselleiro de Innovación e Industria, relacionadas no anexo.
Norma reguladora: Orde do 29 de febreiro de 2008 pola que se aproban as bases reguladoras e se procede á convocatoria para o ano 2008, en réxime de concorrencia competitiva, das subvencións aos artesáns titulares de obradoiros artesanais para actuacións de fomento e desenvolvemento do sector artesanal galego, no ámbito da Comunidade Autónoma de Galicia (IN201G).
Crédito orzamentario: 780.000 euros.
Aplicación orzamentaria: 10.05.741-F.770.0.
Santiago de Compostela, 4 de novembro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "23500D005P026.PDF"
RESOLUCIÓN do 12 de novembro de 2008, da Secretaría Xeral de Relacións Exteriores, pola que se fan públicas as axudas concedidas ao abeiro da Resolución do 11 de febreiro de 2008 pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior polas organizacións non gobernamentais de desenvolvemento e pola que se convocan as correspondentes ao ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 03/12/2008

Conforme o establecido no artigo 10 da Resolución do 11 de febreiro de 2008, da Secretaría Xeral de Relacións Exteriores, pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior polas organizacións non gobernamentais de desenvolvemento e pola que se convocan as correspondentes ao ano 2008, unha vez ultimada a concesión de axudas, publicarase no Diario Oficial de Galicia a relación das concedidas con indicación do beneficiario/a, contía, país de execución do proxecto e finalidade.
Na súa virtude,
RESOLVO:
1. Publicar no Diario Oficial de Galicia as axudas concedidas por resolucións da Secretaría Xeral de Relacións Exteriores:
-Do 16 de xullo de 2008 para a execución de microproxectos de cooperación ao desenvolvemento no exterior ás organizacións non gobernamentais de cooperación ao desenvolvemento, por un importe de sesenta e sete mil setecentos setenta e un euros con cincuenta céntimos (67.771,50 ), nas contías, beneficiarios, finalidade, país de execución e aplicacións orzamentarias que se relacionan no anexo I desta resolución.
-Do 12 de setembro de 2008, para a execución de microproxectos de cooperación ao desenvolvemento no exterior ás organizacións non gobernamentais de cooperación ao desenvolvemento, por un importe de oitenta e tres mil douscentos corenta e oito euros con vinte céntimos (83.248,20 ), nas contías, beneficiarios, finalidade, país de execución e aplicacións orzamentarias que se relacionan no anexo II desta resolución.
Santiago de Compostela, 12 de novembro de 2008.
Julio César Fernández Mato
Secretario xeral de Relacións Exteriores
Ver referencia pdf "23500D003P024.PDF"
DECRETO 220/2008, do 25 de setembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción do itinerario ciclista ao longo da estrada PO-552 entre Baiona e A Guarda. Clave PO/07/088.06.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 07/10/2008

Con data do 11 de setembro de 2008, o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de construción do itinerario ciclista ao longo da estrada PO-552 entre Baiona e A Guarda. Clave PO/07/088.06.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes.
O itinerario ciclista Baiona-A Guarda configúrase como un percorrido ciclista que vertebra os concellos de Baiona, Oia, O Rosal e A Guarda, para uso e desfrute da poboación, nunha zona que se caracteriza por un contorno cun elevado valor paisaxístico e ambiental, redundando ademais na economía da zona, ao incentivar o turismo destes concellos. A actuación formúlase desde un punto de vista totalmente respectuoso co medio natural, no cal se integra utilizando materiais acordes coas zonas polas que discorre.
A construción desta infraestrutura terá ademais unha incidencia positiva nas condicións xerais de uso da estrada, xa que, por unha banda, se separa o tráfico de ciclistas e peonil do tráfico rodado e, por outra, inclúe unha serie de actuacións puntuais de mellora da seguridade viaria, principalmente a través de cambios de sentido e pequenas modificacións do eixe da vía.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia, na súa reunión do día vinte e cinco de setembro de dous mil oito,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para os efectos de expropiación, para a execución do proxecto de construción do itinerario ciclista ao longo da estrada PO-552 entre Baiona e A Guarda. Clave: PO/07/088.06.
Santiago de Compostela, vinte e cinco de setembro de dous mil oito.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
DECRETO 219/2008, do 18 de setembro, polo que se desafecta do dominio público un inmoble situado no concello de Monforte de Lemos, antiga caseta de legoeiros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/10/2008

A Comunidade Autónoma de Galicia é titular das antigas casetas de legoeiros en virtude do Real decreto 2708/1983 sobre transferencias de funcións e servizos da Administración do Estado á Comunidade Autónoma de Galicia en materia de estradas, que concretamente no seu anexo, alínea F) c) establece que «se traspasan á Comunidade Autónoma de Galicia os bens inmobles afectos ás estradas transferidas, descritos na relación 2.3, especificando parcelas, viveiros, almacéns, casa de legoeiros... anexas ás estradas transferidas».
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos de lexislación da expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
A Consellería de Política Territorial, Obras Públicas e Transportes manifestou a innecesariedade deste ben para o cumprimento dos fins determinantes da súa afectación.
Na súa virtude, por proposta do conselleiro de Economía e Facenda e logo da deliberación do Consello da Xunta na súa reunión do día dezaoito de setembro de dous mil oito,
DISPOÑO:
Artigo 1º
Desaféctase do dominio público o ben descrito a continuación:
Inmoble situado no concello de Monforte de Lemos, na estrada Monforte-Castro Caldelas LU-601, p.k. 28, dunha superficie rexistral de 6.000 m2 que conta segundo rexistro da propiedade cunha casa con baixo e piso de 40 m2 e un garaxe de 60 m2. Linda: norte; Manuel Díaz Rodríguez; sur, regueiro dos picos; leste, estrada LU-601 de Monforte a Castro Caldelas; oeste, José César Vázquez. Inscrita no Rexistro da Propiedade de Monforte de Lemos ao tomo 745, libro 306, folio 173, predio 31.583. Referencia catastral: 2886024PH2028N0001ZG.
Artigo 2º
O inmoble anteriormente descrito adquire natureza patrimonial.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dezaoito de setembro de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 29 de setembro de 2008 pola que se conceden axudas ao alumnado de centros docentes sostidos con fondos públicos e para o alumnado e profesorado de centros concertados da Comunidade Autónoma de Galicia, que participen en estadías e intercambios con centros educativos doutros países para favorecer a aprendizaxe activa de linguas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/10/2008

Por orde da Consellería de Educación e Ordenación Universitaria do 7 de abril de 2008 (DOG do 17 de abril), convocáronse axudas para alumnos e profesores de centros públicos docentes da Comunidade Autónoma de Galicia sostidos con fondos públicos que participen en estadías e intercambios con centros educativos doutros países para favorecer a aprendizaxe activa de linguas.
Vista a proposta da Comisión de Selección prevista no punto oitavo da citada orde,
RESOLVO:
Primeiro.-Conceder con cargo ao concepto orzamentario 09.03.423B.480 as axudas que se relacionan no anexo I por un importe total de 396.471,76 euros.
Segundo.-Recoller no anexo II as axudas denegadas.
Terceiro.-De acordo co punto décimo da orde de convocatoria as axudas aboaranse da seguinte forma:
1. Para as axudas que non superen o importe de 6.000 euros, poderá aboarse un anticipo de pagamento de ata un 80%, logo da aceptación da subvención. O 20% restante librarase unha vez finalizada e xustificada a actividade, despois da súa completa xustificación nos termos que figuran no punto décimo primeiro da convocatoria.
2. Para as axudas que superen tal cantidade, o pagamento realizarase integramente unha vez finalizada e xustificada a actividade.
Cuarto.-Os beneficiarios quedarán obrigados a:
1. Aceptar a axuda concedida no prazo de quince días, contados a partir do día da recepción da comunicación pola que se notifica a concesión da axuda, se o centro beneficiario non a acepta, entenderase que renuncia á súa percepción.
2. Xustificar o correcto investimento das axudas recibidas, mediante a presentación da documentación exixida no punto décimo primeiro da convocatoria.
Quinto.-Contra esta resolución os interesados poderán interpoñer recurso potestativo de reposición no prazo dun mes, contado a partir do día seguinte ao da súa publicación no DOG, segundo o disposto nos artigos 116 e 117 da Lei de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de setembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "19700D003P051.PDF"
CORRECCIÓN de erros.-Orde do 20 de setembro de 2007 pola que se regula o procedemento de integración do persoal do Instituto Galego de Medicina Técnica.
CONSELLERÍA DE SANIDADE — III. OUTRAS DISPOSICIÓNS — 02/10/2008

Advertido erro na citada orde, publicada no Diario Oficial de Galicia número 197, do 10 de outubro de 2007, cómpre facer a oportuna corrección:
Ver referencia pdf "19100D011P046.PDF"
RESOLUCIÓN do 15 de setembro de 2008 pola que se procede á publicación das subvencións concedidas en virtude da Orde do 21 de abril de 2008 de subvencións ás entidades de conservación, protección e promoción dos camiños de Santiago para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 02/10/2008

En cumprimento do disposto nos artigos 18.1º da Lei 38/2003, do 17 de novembro, xeral de subvencións, e do artigo 9 da Orde do 21 de abril de 2008, de subvencións ás entidades de conservación, protección e promoción dos camiños de Santiago, procédese á publicación das subvencións concedidas en virtude da devandita orde para o ano 2008 que superan os 3.000 .
Obxecto da axuda: as axudas teñen como obxecto promocionar e incentivar as entidades que realicen actividades de conservación, protección, promoción, investigación ou calquera outra que repercuta directa ou indirectamente nos camiños de Santiago en Galicia.
Norma reguladora: Orde do 21 de abril de 2008 de subvencións ás entidades de conservación, protección e promoción dos camiños de Santiago para o ano 2008 (Diario Oficial de Galicia nº 83, do 30 de abril).
Crédito orzamentario: 240.000  (douscentos corenta mil euros) na aplicación orzamentaria 12.03.433A-481.O dos orzamentos xerais da Comunidade Autónoma de Galicia para o ano 2008.
Beneficiarios da subvención e importe da mesma: véxase anexo.
Santiago de Compostela, 15 de setembro de 2008.
P.D. (Orde 12-1-2007)
Germán A. Fernández Gómez
Xefe de Sección de Réxime Interior
Ver referencia pdf "19100D010P045.PDF"
RESOLUCIÓN do 15 de setembro de 2008 pola que se procede á publicación das subvencións concedidas en virtude da Orde do 21 de abril de 2008 de subvencións a empresas privadas que realicen actividades de conservación, protección e promoción dos camiños de Santiago para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 02/10/2008

En cumprimento do disposto nos artigos 18.1º da Lei 38/2003, do 17 de novembro, xeral de subvencións, e 9 da Orde do 21 de abril de 2008, de subvencións para empresas privadas que realicen actividades de conservación, protección e promoción dos camiños de Santiago no ano 2008, procédese á publicación das subvencións concedidas en virtude da devandita orde que superan os 3.000 .
Obxecto da axuda: as axudas teñen como obxecto promocionar e incentivar as empresa privadas que leven a cabo actividades de promoción e difusión dos camiños de Santiago oficialmente recoñecidos polas comunidades autónomas afectadas.
Norma reguladora: Orde do 21 de abril de 2008 de subvencións a empresas privadas que realicen actividades de conservación, protección e promoción dos Camiños de Santiago no ano 2008 (Diario Oficial de Galicia nº 83, do 30 de abril).
Crédito orzamentario: 150.000  na aplicación orzamentaria 12.03.433A-470.0 dos orzamentos xerais da comunidade autónoma para o ano 2008.
Beneficiarios da subvención e importe desta: véxase anexo.
Santiago de Compostela, 15 de setembro de 2008.
P.D. (Orde 12-1-2007)
Germán A. Fernández Gómez
Xefe de Sección de Réxime Interior
Ver referencia pdf "19100D010P045.PDF"
ORDE do 24 de setembro de 2008 pola que se publica a relación de centros seleccionados para a realización de plans de autoavaliación e mellora da calidade da educación en centros educativos para o curso escolar 2008-2009, convocados pola Orde do 9 de abril de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/10/2008

A Orde do 9 de abril de 2008 pola que se convoca a selección e renovación de plans de autoavaliación e mellora da calidade da educación en centros educativos para o curso 2008-2009 establece o procedemento para a súa concesión.
De acordo co artigo 12 da orde, unha vez estudadas pola comisión de selección as solicitudes presentadas, feita a proposta provisional de resolución e vista a acta coa proposta definitiva da comisión de selección,
RESOLVO:
Primeiro.-Seleccionar para a realización de plans de autoavaliación e mellora da calidade da educación en centros educativos para o curso escolar 2008-2009 os centros educativos que figuran no anexo a esta orde e conceder para a súa realización as contías que nel se recollen.
Segundo.-Contra a resolución publicada nesta orde poderase recorrer potestativamente mediante recurso de reposición ante a conselleira de Educación e Ordenación Universitaria, no prazo dun mes, a partir do día seguinte ao da data de publicación no Diario Oficial de Galicia, conforme o disposto nos artigos 116 e 117 da Lei 30/1992, coas modificacións da Lei 4/1999, de réxime xurídico das administracións públicas e do procedemento administrativo común, ou ben directamente mediante o recurso contencioso-administrativo ante o Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de setembro de 2008.
Laura Sánchez Piñón
Conselleira de Educación e Ordenación
Universitaria
Ver referencia pdf "19100D004P037.PDF"
ORDE do 30 de setembro de 2008 pola que se modifica o artigo 14 da Orde do 24 de xuño (Diario Oficial de Galicia do 4 de xullo) pola que se establecen as bases reguladoras para a colaboración entre a Consellería de Innovación e Industria e as entidades colaboradoras para a renovación de equipamentos individuais de gas na Comunidade Autónoma de Galicia, e se procede á convocatoria para o ano 2008 das axudas para a adquisición dos novos equipamentos.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/10/2008

Pola Orde do 24 de xuño de 2008 aprobáronse as bases reguladoras para a colaboración entre a Consellería de Innovación e Industria e as entidades colaboradoras para a renovación de equipamentos individuais de gas na Comunidade Autónoma de Galicia, e procedeuse á convocatoria para o ano 2008 das axudas para a adquisición dos novos equipamentos.
No artigo 14 da devandita orde establécese que o pagamento das axudas atenderá, con cargo aos ornamentos xerais da Comunidade Autónoma de Galicia dentro da vixencia da orde, os proxectos xustificados convenientemente antes do 30 de outubro de 2008. Tendo en conta o atraso producido na resolución da devandita axuda, motivado polo volume de solicitudes presentadas, e polo longo proceso de avaliación, e co fin de viabilizar os procesos de xestión e dado que non se causa prexuízo a terceiros, procede modificar o referido artigo, polo que:
DISPOÑO:
A modificación, no referente ao prazo de presentación da documentación acreditativa do investimento obxecto da subvención, do artigo 14 da Orde do 24 de xuño de 2008 pola que se establecen as bases reguladoras para a colaboración entre a Consellería de Innovación e Industria e as entidades colaboradoras para a renovación de equipamentos individuais de gas na Comunidade Autónoma de Galicia, e se procede á convocatoria para o ano 2008 das axudas para a adquisición dos novos equipamentos, do seguinte xeito: o prazo para presentar a documentación xustificativa da subvención amplíase ata o 30 de novembro de 2008.
Santiago de Compostela, 30 de setembro de 2008.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Resolución do 15 de setembro de 2008 pola que se procede á publicación das subvencións concedidas en virtude da Orde do 21 de abril de 2008 de subvencións a empresas privadas que realicen actividades de conservación, protección e promoción dos camiños de Santiago para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 03/10/2008

Advertido un erro na devandita resolución, publicada no Diario Oficial de Galicia número 191, do 2 de outubro de 2008, cómpre facer a seguinte corrección:
Na páxina 17.953, na columna esquerda, na sinatura, onde di: «Germán A. Fernández Gómez. Xefe de Sección de Réxime Interior», debe dicir: «Carlos Amoedo Souto. Secretario xeral da Consellería de Cultura e Deporte».
CORRECCIÓN de erros.-Resolución do 15 de setembro de 2008 pola que se procede á publicación das subvencións concedidas en virtude da Orde do 21 de abril de 2008 de subvencións ás entidades de conservación, protección e promoción dos camiños de Santiago para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 03/10/2008

Advertido un erro na devandita resolución, publicada no Diario Oficial de Galicia número 191, do 2 de outubro de 2008, cómpre facer a seguinte corrección:
Na páxina 17.953, na columna dereita, na sinatura, onde di: «Germán A. Fernández Gómez. Xefe de Sección de Réxime Interior», debe dicir: «Carlos Amoedo Souto. Secretario xeral da Consellería de Cultura e Deporte».
ORDE do 8 de setembro de 2008 pola que se autoriza a inclusión da escola de música municipal Samoeiro, do concello da Pobra do Brollón (Lugo), no Rexistro de Escolas de Música e Danza da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/10/2008

O Real decreto 389/1992, do 15 de abril, establece que poderán cursarse en escolas específicas estudos de música ou danza que, en ningún caso, poderán conducir á obtención de títulos con validez académica ou profesional. Así mesmo, a Orde do 11 de marzo de 1993 regula as condicións de creación e funcionamento destas escolas na Comunidade Autónoma de Galicia.
Por outro lado, o Decreto 585/2005, do 29 de decembro, establece no seu artigo 1 que lle corresponden á Consellería de Educación e Ordenación Universitaria as competencias e funcións en materia de planificación, regulación e administración do ensino en toda a súa extensión.
O Concello da Pobra do Brollón (Lugo) solicita a inclusión da escola de música municipal Samoeiro no Rexistro de Escolas de Música e Danza da Comunidade Autónoma de Galicia.
A Delegación Provincial da Consellería de Educación e Ordenación Universitaria de Lugo informa do cumprimento efectivo dos requisitos que establece a Orde do 11 de marzo de 1993.
Cumpridos todos os trámites regulamentarios e tendo en conta o anteriormente exposto, esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar a inclusión no Rexistro de Escolas de Música e Danza da Comunidade Autónoma de Galicia da escola de música municipal Samoeiro, do concello da Pobra do Brollón , segundo o establecido na Orde do 11 de marzo de 1993.
Segundo.-Esta escola queda sometida ao réxime de escolas de música e danza, segundo o establecido na Orde do 11 de marzo de 1993, e aos servizos de inspección correspondentes.
Terceiro.-A Delegación Provincial da Consellería de Educación e Ordenación Universitaria de Lugo, logo do informe da Inspección Educativa, aprobará expresamente a relación de profesorado que imparta docencia na escola de música.
Cuarto.-O centro deberá solicitar a oportuna revisión da inscrición cando teña que modificarse calquera dos datos sinalados no anexo desta orde.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 8 de setembro de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: Lugo.
Concello: A Pobra do Brollón.
Localidade: A Pobra do Brollón.
Enderezo: r/ Outeiro s/n.
Código do centro: 27020847.
Titular: Concello da Pobra do Brollón.
Denominación: escola de música municipal Samoeiro.
RESOLUCIÓN do 26 de setembro de 2008 pola que se modifica a do 18 de xuño, na que se establecen as bases polas que se rexerá a concesión de subvencións dirixidas a entidades de iniciativa social para o desenvolvemento de programas destinados á promoción e á formación de mulleres e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 03/10/2008

A Resolución do 18 de xuño de 2008, pola que se establecen as bases polas que se rexerá a concesión de subvencións dirixidas a entidades de iniciativa social para o desenvolvemento de programas destinados á promoción e á formación de mulleres e se procede á súa convocatoria (DOG nº 121, do 24 de xuño de 2008) establece, no seu artigo 2, un importe total dispoñible para o exercicio 2008 de 1.600.000  destinado ao financiamento das subvencións que ao seu abeiro poderán ser concedidas aos seus solicitantes, sen prexuízo de posteriores variacións producidas como consecuencia de maiores dispoñibilidades orzamentarias, que se tramitarán como modificacións dela.
En consecuencia, ante a existencia de dispoñibilidades orzamentarias que poden ser utilizadas para os mesmos fins, cómpre ampliar o importe dos créditos correspondentes ao exercicio 2008 destinados ao financiamento das subvencións que poderán ser concedidas ao abeiro da referida Resolución do 18 de xuño de 2008, na contía adicional de 39.285,64  para exercicio corrente do programa 4, coa finalidade de facer chegar as devanditas subvencións ao maior número de beneficiarios posible en contía suficiente para garantir unha axeitada prestación dos obxectivos fixados.
Por todo o exposto, e en uso das facultades que me foron conferidas,
DISPOÑO:
Artigo único.
1. Amplíase o importe correspondente ao exercicio 2008 no programa 4, aplicación 05.80.313B.481.1 en 39.285,64, quedando a cantidade total en 1.639.285,64 que se vai destinar ao financiamento das subvencións que se van conceder ao abeiro da Resolución do 18 de xuño de 2008, pola que se establecen as bases polas que se rexerá a concesión de subvencións a entidades de iniciativa social para o desenvolvemento de programas destinados á promoción e á formación de mulleres e se procede á súa convocatoria, nas seguintes contías e aplicacións orzamentarias:
Programa 1: 05.80.313B.481.0 por importe de 500.000 .
Programa 2 e 3 : 05.80.313B.481.2 por importe de 575.000 .
Programa 4: 05.80.313B.481.1 por importe de 564.285,64 .
2. Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 26 de setembro de 2008.
Ana Luisa Bouza Santiago
Directora do Servizo Galego de Promoción da Igualdade do Home e da Muller
ORDE do 5 de setembro do 2008 pola que se declara a alleabilidade dun inmoble situado no concello de Monforte de Lemos.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/10/2008

A Comunidade Autónoma de Galicia é titular da antiga caseta de legoeiros do concello de Monforte de Lemos en virtude do Real decreto 2708/1983 sobre transferencias de funcións e servizos da Administración do Estado á Comunidade Autónoma de Galicia en materia de estradas, que concretamente no seu anexo, epígrafe F) c) establece que «se traspasan á Comunidade Autónoma de Galicia os bens inmobles afectos ás estradas transferidas, descritos na relación 2.3, especificando parcelas, viveiros, almacéns, casa de legoeiros... anexas ás estradas transferidas».
Unha vez desafectado do dominio público o inmoble mediante o Decreto 142/2008, do 26 de xuño (DOG nº 136, do 15 de xullo), e obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade do inmoble que se describe a continuación:
Inmoble situado no concello de Monforte de Lemos, na estrada Monforte-Castro Caldelas LU-601, p.k. 28, dunha superficie rexistral de 6.000 m2 e que conta segundo rexistro cunha casa con baixo e piso de 40 m2 e un garaxe de 60 m2. Estrema: norte, Manuel Díaz Rodríguez; sur, regueiro dos Picos; leste, estrada LU-601 de Monforte a Castro Caldelas; oeste, José César Vázquez. Inscrita no Rexistro da Propiedade de Monforte de Lemos no tomo 745, libro 306, folio 173, predio 31.583. Referencia catastral: 2886024PH2028N0001ZG.
Santiago de Compostela, 5 de setembro de 2008.
P.D. (Orde 18-9-2006)
Mª Inmaculada Viña Carregal
Secretaria xeral e do Patrimonio da Consellería
de Economía e Facenda